ai4bharat/Pralekha huggingface dataset:
உள்துறை அமைச்சகம்
கர்நாடகாவின் பாகல்கோட் மாவட்டத்தின் வளர்ச்சி திட்டங்களை தொடங்கி வைத்தார் மத்திய உள்துறை அமைச்சர் திரு அமித்ஷா
கர்நாடகாவின் பாகல்கோட் மாவட்டத்தில் வளர்ச்சி திட்டங்களை, மத்திய உள்துறை அமைச்சர் திரு அமித்ஷா தொடங்கி வைத்தார்
கர்நாடக மாநிலத்தில் மத்திய உள்துறை அமைச்சர் திரு அமித்ஷா இரண்டு நாள் சுற்றுப் பயணம் மேற்கொண்டுள்ளார். இன்று சர்க்கரை ஆலை விரிவாக்க திட்டம், மற்றும் விஜயா வங்கியின் 75வது கிளை ஆகியவற்றை அவர் தொடங்கி வைத்தார். ஆயுர்வேத மருத்துவ கல்லூரி மற்றும் வேளாண் திட்டங்கள் பலவற்றுக்கு அவர் அடிக்கல் நாட்டினார்.
இந்நிகழ்ச்சியில் பேசிய திரு அமித்ஷா, பிரதமர் திரு. நரேந்திர மோடி தற்சார்பு இந்தியாவை உருவாக்க மிகப் பெரிய நடவடிக்கையை எடுத்துள்ளார் என்றும் எத்தனால் பயன்பாட்டை அதிகரிக்க தேவையான உறுதியான முடிவுகளை எடுத்துள்ளார் என்றும் கூறினார்.
இந்நிகழ்ச்சியில் மத்திய நிலக்கரித்துறை அமைச்சர் திரு பிரகலத் ஜோஷி, கர்நாடக முதல்வர் பி.எஸ்.எடியூரப்பா உட்பட பலர் கலந்து கொண்டனர்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:https://pib.gov.in/PressReleasePage.aspx?PRID=1689397
------
(Visitor Counter : 152
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு சுமார் 195.08 கோடி கொவிட் தடுப்பூசி டோஸ்கள் விநியோகம்
மாநிலங்களுக்கும், யூனியன் பிரதேசங்களுக்கும் இதுவரை, 195.08 கோடிக்கும் மேற்பட்ட  கொவிட் தடுப்பூசி டோஸ்கள், மத்திய அரசு மூலம் இலவசமாகவும், மாநிலங்களின் நேரடி கொள்முதல் மூலமாகவும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 7.29 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://pib.gov.in/PressReleasePage.aspx?PRID=1846025
பாதுகாப்பு அமைச்சகம்
கடற்படைத் தளபதிகள் மாநாடு – 2021/02
2021 அக்டோபர் 18 அன்று தொடங்கிய கடற்படைத் தளபதிகள் மாநாடு நான்கு நாட்கள் நடைபெற்ற ஆக்கப்பூர்வமான விவாதங்களை தொடர்ந்து இன்று நிறைவுற்றது.
தொடக்க அமர்வின் போது கடற்படைத் தளபதிகளிடையே பாதுகாப்பு அமைச்சர் திரு ராஜ்நாத் சிங் உரையாற்றினார். தேசிய பாதுகாப்புத் தொடர்பான விஷயங்களில் அவர்களுடன் அவர் உரையாடினார்.
முக்கியச் செயல்பாடுகள், பொருட்கள், தளவாடங்கள், மனித வள மேம்பாடு, பயிற்சி மற்றும் நிர்வாக நடவடிக்கைகள் ஆகியவற்றை ஆய்வு செய்வதற்கான இந்த மாநாட்டில் இந்திய கடற்படையின் அனைத்து பிரிவு தளபதிகளும் கலந்து கொண்டனர்.
இந்தியப் பெருங்கடல் பகுதியில் இந்திய கடற்படையின் பங்கு
குறித்துப் பேசிய அவர், நமது நாட்டின் புவியியல் இருப்பிடம் பல வழிகளில் தனித்துவமானது. மூன்று பக்கங்களிலும் பரந்த கடல் பரப்பளவு அமைந்துள்ள நமது நாடு, உத்தி சார்ந்த, வர்த்தகம் மற்றும் வளங்களின் பார்வையில் மிகவும் முக்கியமானது, என்று கூறினார்.
பொறுப்பான கடல்சார் பங்குதாரராக ஒருமித்தக் கொள்கைகள் மற்றும் அமைதியான, வெளிப்படையான, விதிகள் அடிப்படையிலான நிலையான உலக ஒழுங்கை இந்தியா ஆதரிக்கிறது என்று கூறிய அவர், இந்த கடல் பாதையில் ஒரு முக்கியமான நாடாக இருப்பதால் இந்த பிராந்தியத்தின் பாதுகாப்பை உறுதி செய்வதில் நமது கடற்படையின் பங்கு மிகவும் முக்கியமானது என்றார். இந்த பொறுப்புகளை கடற்படை திறம்பட நிறைவேற்றுவது குறித்து பாதுகாப்பு அமைச்சர் மகிழ்ச்சியை வெளிப்படுத்தினார்.
மாநாட்டின் போது ராணுவ, கடற்படை மற்றும் விமானப்படை தலைவர்களுடன் தளபதிகள் பல்வேறு விஷயங்கள் குறித்து விரிவாக உரையாடினர். மாநாட்டிற்கு தலைமை வகித்த கடற்படைத் தலைவர் அட்மிரல் கரம்பீர் சிங், தயார்நிலை, திறன் மேம்படுத்தல், நம்பகத்தன்மை, பாதுகாப்பு, உள்கட்டமைப்பு வளர்ச்சி, மனித வள மேலாண்மை உள்ளிட்ட பல்வேறு விஷயங்கள் குறித்து தளபதிகளுடன் பேசினார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்
httpspib.gov.inPressReleasePage.aspxPRID=1765507
வணிகம் மற்றும் தொழில்துறை அமைச்சகம்
உலக வர்த்தக அமைப்பின் 12வது அமைச்சர்கள் மாநாட்டின் மையப்புள்ளியாக இந்தியா திகழ்ந்தது : திரு பியூஷ் கோயல்
நமது விவசாயிகள் மற்றும் மீனவர்களுக்கு எதிரான வலுவான உலகளாவிய பிரச்சாரம் ஒரு பக்கம் இருந்தபோதிலும், பல ஆண்டுகளுக்குப் பிறகு உலக வர்த்தக அமைப்பில் இந்தியா சாதகமான முடிவைப் பெற முடிந்துள்ளதாக மத்திய வர்த்தகம் மற்றும் தொழில்துறை, நுகர்வோர் விவகாரங்கள், உணவு,பொது விநியோகம் மற்றும் ஜவுளித் துறை அமைச்சர் திரு பியூஷ் கோயல் கூறியுள்ளார். உலக வர்த்தக அமைப்பின் 12வது அமைச்சர்கள் அளவிலான மாநாடு ஜெனிவாவில் இன்று நிறைவு பெற்றது. இந்த மாநாடு "முடிவு சார்ந்த" வெற்றியைப் பெற்றுள்ளதாக கூறிய திரு கோயல், பிரதமர் திரு நரேந்திர மோடியின் வழிகாட்டுதலின் கீழ், இந்தியா மற்றும் வளரும் நாடுகளுக்கான முன்னுரிமைப் பிரச்சினைகளை உலகிற்கு முன்வைப்பதில் இந்தியக் குழு 100 சதவீதம் வெற்றி பெற்றுள்ளது என்றார்.
பிரதமர் திரு நரேந்திர மோடி கடந்த சில ஆண்டுகளாக வளர்த்து வந்த உலகத்துடனான வலுவான இந்திய உறவுகளை, இந்த மாநாட்டில் இந்திய தூதுக்குழு பயன்படுத்தியிருப்பதாக திரு கோயல் தெரிவித்தார்.
ஞாயிறு மற்றும் திங்கட்கிழமை மாநாட்டின் ஆரம்ப கட்டத்தில் சில நாடுகள் தவறான பிரச்சாரத்தை உருவாக்க முயற்சி செய்தது என்றும், அந்த விஷயத்தில் இந்தியா பிடிவாதமாக இருந்தது என்றும் ஜெனிவாவில் செய்தியாளர்களிடம் பேசிய திரு கோயல் கூறினார்.
மாநாட்டின் மையப்புள்ளியாக இந்தியா திகழ்ந்தது 135 கோடி இந்தியர்களுக்கும் பெருமை அளிக்கும் விஷயமாகும் என்று அவர் கூறினார்.
30 ஆண்டுகளுக்கு முன்பு உலக வர்த்தக அமைப்பு நிறுவப்பட்டபோதும், உருகுவே பேச்சுவார்த்தைகளின் போதும் இந்தியாவும், வளரும் நாடுகளும் சில சமரச முடிவுகளை ஏற்றுக்கொண்டதை ஒப்புக்கொண்ட திரு கோயல், சுற்றுச்சூழல், ஸ்டார்ட்அப் என பல்வேறு விஷயங்களில் பயப்படுவதை விட, இந்தியா இன்று முன்னணியில் நிற்கிறது என்றார். எம்எஸ்எம்இகள் அல்லது பாலின சமத்துவம். இது புதிய இந்தியாவின் நம்பிக்கையின் விளைவு. இந்தியா ஒருமித்த கருத்தை உருவாக்கி, உலகிற்கு ஏற்ற முடிவைப் பெற முடியும், என்றார்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும் https://pib.gov.in/PressReleasePage.aspx?PRID=1834766
குறு சிறு மற்றும் நடுத்தர தொழில் துறை அமைச்சகம்
வைரல் ஆனது காதியின் மின் சந்தை வலைதளம், உள்ளூர் தொழில்களுக்கு ஊக்கமளிக்கும் இந்தியர்கள்
இணைய சந்தைப்படுத்துதலில் கால் பதித்துள்ள காதி மற்றும் கிராமத் தொழில் ஆணையத்தின் முயற்சி அகில இந்திய அளவில் பிரபலமடைந்து நாட்டின் தொலைதூர இடங்களையும் கைவினை கலைஞர்களின் பொருள்கள் அடையுமாறு செய்துள்ளது.
www.kviconline.gov.in/khadimask/ என்னும் இணைய முகவரியில் காதி முகக் கவசங்களுடன் இந்த ஆண்டு ஜூலை 7 அன்று தொடங்கப்பட்ட விற்பனை 180 பொருட்களுடன் தற்போது முழு வீச்சை எட்டியுள்ளது. வரும் நாட்களில் இன்னும் அதிக பொருட்கள் இதில் இணைக்கப்படும்.
காதி பொருட்களின் இணையதள விற்பனை சுதேசி இயக்கத்திற்கு ஒரு மிகப்பெரிய உந்துதலை அளிக்கும் என்றும், உள்ளூர் கைவினை கலைஞர்களை ஊக்கப்படுத்தும் என்றும் காதி மற்றும் கிராமத் தொழில்கள் ஆணைய தலைவர் திரு வினய் குமார் சக்சேனா கூறினார்.
"நமது கைவினைக் கலைஞர்கள் தங்களது பொருள்களை விற்க கூடுதல் வாய்ப்பு ஒன்றை இந்த இணையதளம் வழங்கியுள்ளது. தற்சார்பு இந்தியாவை கட்டமைப்பதற்கான பயணத்தில் இது ஒரு வலிமையான முயற்சி ஆகும்," என்று அவர் மேலும் தெரிவித்தார்.
ரூபாய் 50 முதல் ரூபாய் 5 ஆயிரம் வரை விலை உள்ள பொருள்கள் இந்த இணைய தளத்தில் கிடைக்கின்றன.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்
https://pib.gov.in/PressReleasePage.aspx?PRID=1652546
(
பாதுகாப்பு அமைச்சகம்
பாதுகாப்புத்துறையில் 2020ம் ஆண்டு மேற்கொள்ளப்பட்ட சீர்திருத்தங்கள்: மின்னணு-புத்தகத்தை வெளியிட்டார் அமைச்சர் திரு. ராஜ்நாத் சிங்
பாதுகாப்புத் துறை அமைச்சகம் கடந்த 2020ம் ஆண்டில் மேற்கொண்ட சீர்திருத்தங்களின் மின்னணு-புத்தகத்தை பாதுகாப்புத்துறை அமைச்சர் திரு.ராஜ்நாத் சிங் இன்று வெளியிட்டார்.
இந்நிகழ்ச்சயில் பாதுகாப்புத்துறை இணையமைச்சர் திரு ஸ்ரீபத் நாயக், முப்படை தலைமை தளபதி ஜெனரல் பிபின் ராவத், ராணுவ தளபதி ஜெனரல் எம்எம் நரவானே, கடற்படை தளபதி அட்மிரல் கரம்பிர் சிங், விமானப்படை தளபதி ஏர் சீஃப் மார்ஷல் ஆர்கேஎஸ் பதாரியா உட்பட பலர் கலந்து கொண்டனர்.
இந்நிகழ்ச்சியில் பேசிய அமைச்சர் திரு ராஜ்நாத் சிங், நாட்டின் பாதுகாப்புத்துறையின் எதிர்காலம் பற்றிய முக்கியமான ஆவணம் இந்த மின்னணு புத்தகம் என குறிப்பிட்டார். ‘‘பாதுகாப்புத்துறையை வலுவாக்க பிரதமர் திரு.நரேந்திர மோடி தலைமையின் கீழ் மத்திய அரசின் தீர்மானத்தை தெரிவிப்பதாக இந்த மின்னணு புத்தகம் உள்ளது’’ என அவர் மேலும் கூறினார்.
பாதுகாப்புத்துறை அமைச்சகம் மேற்கொண்ட சீர்திருத்தங்கள், வரும் காலங்களில் பாதுகாப்புத்துறையில் இந்தியாவை உலகளாவிய சக்திவாய்ந்த மையமாக மாற்றும் என பாதுகாப்புத்துறை அமைச்சர் நம்பிக்கை தெரிவித்தார்.
கொள்கை மாற்றங்கள், புதுமை, டிஜிட்டல் மாற்றம் போன்றவை மூலம் பாதுகாப்புத்துறையை நவீனமயமாக்குவதற்கு பாதுகாப்புத்துறை அமைச்சகம் கடந்த 2020ம் ஆண்டில் மேற்கொண்ட சீர்திருத்தங்களின் ஒட்டுமொத்த தொகுப்பாக இந்த மின்னணு புத்தகம் உள்ளது. ராணுவ தளவாட ஏற்றுமதியை ஊக்குவிக்க, பிரதமரின் தற்சார்பு இந்தியா நடவடிக்கைகளிலும், இந்த சீர்திருத்தங்கள் கவனம் செலுத்தியுள்ளன.
பாதுகாப்புப் படையில் பெண்களின் பங்கை அதிகரிப்பது, எல்லை கட்டமைப்பை வலுப்படுத்துவது, தொலைதூர பகுதிகளில் தேசிய மாணவர் படைகளை விரிவுபடுத்துவது உட்பட பல சீர்திருத்தங்கள் இந்த மின்னணு புத்தகத்தில் இடம் பெற்றுள்ளன.
இந்த மின்னணு புத்தகத்தை பாதுகாப்புத்துறை அமைச்சக இணையதளத்தில் காணலாம்.
https://www.mod.gov.in/news
https://www.mod.gov.in/sites/default/files/MoD2RE7621.pdf
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1725091
-----
(Visitor Counter : 182
குடியரசுத் துணைத் தலைவர் செயலகம்
நாளை பக்ரீத் பண்டிகை கொண்டாடப்படுவதை முன்னிட்டு நாட்டு மக்களுக்கு குடியரசுத் துணைத் தலைவர் வாழ்த்து
நாளை பக்ரீத் பண்டிகை கொண்டாடப்படுவதை முன்னிட்டு குடியரசு துணைத் தலைவர் திரு எம். வெங்கையா நாயுடு நாட்டு மக்களுக்கு வாழ்த்து தெரிவித்துள்ளார்.
அவர் விடுத்துள்ள வாழ்த்து செய்தியில் கூறியிருப்பதாவது -
‘‘ பக்ரீத் பண்டிகையை முன்னிட்டு, நாட்டு மக்களுக்கு எனது அன்பான வாழ்த்துகளைத் தெரிவித்துக் கொள்கிறேன்.
தியாகத் திருநாளான பக்ரீத், கடவுள் மீதான இறுதி பக்தியை எடுத்துக்காட்டுகிறது.
நமது நாட்டில் பண்டிகைகள், குடும்பத்தினர் மற்றும் சமுதாயத்தினருடன் இணைந்து கொண்டாடும் நிகழ்வாக உள்ளன. ஆனால், தற்போதைய கொவிட்-19 தொற்று காரணமாக, இந்தாண்டு கொண்டாட்டத்தை அடக்கமாக வைத்துக்கொள்ள வேண்டும். பக்ரீத் பண்டிகையை அதிக முன்னெச்சரிக்கையுடனும், கொவிட் பாதுகாப்பு விதிமுறைகளைப் பின்பற்றியும் ஒவ்வொருவரும் கொண்டாட வேண்டும் என நான் கேட்டுக் கொள்கிறேன்.
இந்த பக்ரீத் பண்டிகை, நமது வாழ்வில் அமைதி, நல்லிணக்கம் மற்றும் மகிழ்ச்சியை கொண்டுவரட்டும்’’
நிதி அமைச்சகம்
புதிய வளர்ச்சி வங்கியின் விசேஷ இயக்குநர்கள் குழு கூட்டத்தில் காணொளி மூலம் திருமதி நிர்மலா சீதாராமன் பங்கேற்பு.
புதிய வளர்ச்சி வங்கியின் விசேஷ இயக்குநர்கள் குழு கூட்டத்தில் காணொளி மூலம் இன்று மத்திய நிதி, கார்ப்பரேட் விவகாரங்கள் துறை அமைச்சர் திருமதி நிர்மலா சீதாராமன் பங்கேற்றார்.
வங்கியின் அடுத்த தலைவரைத் தேர்வு செய்தல், துணைத் தலைவர் மற்றும் முதன்மை ஆபத்து வாய்ப்பு நிர்வாக அதிகாரி நியமனம், உறுப்பினர் அந்தஸ்து நீட்டிப்பு ஆகியவை இன்றைய கூட்டத்திற்கான விவாதப் பொருள்களாக இருந்தன.
கட்டமைப்பு மேம்பாட்டுக்கு வங்கி நிதி அளித்ததால், இந்தியா உள்ளிட்ட உறுப்பு நாடுகளில் ஆக்கபூர்வமான தாக்கம் ஏற்பட்டதாக, தனது தொடக்க உரையில் நிதியமைச்சர் பாராட்டு தெரிவித்தார். குறுகிய காலத்தில் உறுப்பு நாடுகளின் 55 திட்டங்களுக்கு 16.6 பில்லியன் டாலர் மதிப்புக்கான பணிகளுக்கு அனுமதி கொடுத்திருப்பது, குறிப்பிடத்தக்க சாதனையாக உள்ளது என்றார் அவர். தனக்கென ஒரு சிறப்பு அந்தஸ்தை வெற்றிகரமாக வங்கி உருவாக்கிக் கொண்டிருப்பதாகவும், எம்.டி.பி.களுடன் இணைந்து பெருமையுடன் தோள் கொடுத்திருப்பதாகவும் அவர் கூறினார்.
2014இல் பிரிக்ஸ் நாடுகளின் தலைவர்கள் முன்வைத்த லட்சிய நோக்கங்களுக்கு, மிக குறுகிய காலத்தில் செயல்வடிவம் தந்தமைக்காக, பதவி விலகிச் செல்லும் தலைவர் திரு கே.வி. காமத்தின், அருமையான பங்களிப்பை நிதியமைச்சர் பாராட்டினார். கோவிட்-19 நோய்த் தாக்குதலுக்கு விரைவாகச் செயல்பட்டு, கோவிட்-19 அவசரகால செயல்திட்டக் கடன் வசதி ஒன்றை உருவாக்கியது, அவருடைய பங்களிப்புகளில் ஒன்றாக நினைவில் வைக்கப்படும் என்றும் அவர் தெரிவித்தார்.
தலைவர் பதவிக்குப் புதிதாகத் தேர்ந்தெடுக்கப்பட்டுள்ள பிரேசிலைச் சேர்ந்த திரு மார்க்கோஸ் டிரோய்ஜோ, துணைத் தலைவர் மற்றும் சி.ஆர்.ஓ.வாக நியமிக்கப்பட்டுள்ள இந்தியாவைச் சேர்ந்த திரு அனில் கிஷோரா ஆகியோருக்கு அமைச்சர் பாராட்டு தெரிவித்தார்.
(Visitor Counter : 238
புதிய மற்றும் புதுப்பிக்கத்தக்க எரிசக்தி அமைச்சகம்
இந்தியா மற்றும் பிரான்ஸ் இடையே புதிய மற்றும் புதுப்பிக்கத்தக்க எரிசக்தி துறையில் இருதரப்பு தொழில்நுட்ப கூட்டுறவிற்கான புரிந்துணர்வு உடன்படிக்கைக்கு மத்திய அமைச்சரவை ஒப்புதல்
பிரதமர் திரு.நரேந்திர மோடி தலைமையில் இன்று கூடிய மத்திய அமைச்சரவை, இந்தியா மற்றும் பிரான்ஸ் இடையே புதிய மற்றும் புதுப்பிக்கத்தக்க எரிசக்தி துறையில் இருதரப்பு தொழில்நுட்ப கூட்டுறவிற்கான புரிந்துணர்வு உடன்படிக்கைக்கு ஒப்புதல் வழங்கியது. இந்த புரிந்துணர்வு உடன்படிக்கை 2018, அக்டோபர், 3 அன்று கையெழுத்தானது.
சிறப்பம்சங்கள்
இருதரப்பிற்கும் நன்மை, சமத்துவம் மற்றும் பரிமாற்றம் அடிப்படையில் புதிய மற்றும் புதுப்பிக்கத்தக்க எரிசக்தி துறையில் இருதரப்பு தொழில்நுட்ப கூட்டுறவினை ஊக்குவிக்குவிக்கும் வகையில், கூட்டுறவு நிறுவன உறவிற்கான அடித்தளத்தை ஏற்படுத்தவதே இந்தியா மற்றும் பிரான்சின் குறிக்கோளாகும். கூட்டு ஆராய்ச்சி பணிக் குழுக்கள், சோதனைத் திட்டங்கள், திறன் வளர்ப்புத் திட்டங்கள், கல்வி சார்ந்த சுற்றுலா, வழக்கு ஆய்வுகள் மற்றும் அனுபவம்/நிபுணத்துவ பகிர்வு போன்றவை இந்த தொழில்நுட்ப கூட்டுறவில் அடங்கும்.
நன்மைகள்
இந்தியா மற்றும் பிரான்ஸ் இடையேயான இருதரப்பு கூட்டுறவை வலுப்படுத்திட இந்த புரிந்துணர்வு உடன்படிக்கை உதவும்.
(Visitor Counter : 137
தங்களின் தாய்மொழியில் மக்களைச் சென்றடைவதற்கும், அவர்களிடம் அறிவியல் ஆர்வத்தை மேம்படுத்துவதற்கும் சிறந்த அறிவியல் தகவல்களை மாநில மொழிகளில் வெளியிட வேண்டியதன் அவசியத்தைக் குடியரசுத் துணைத் தலைவர் திரு எம் வெங்கய்யா நாயுடு வலியுறுத்தியுள்ளார்.
தேசிய கணித தினத்தையொட்டி மத்திய அறிவியல் மற்றும் தொழில்நுட்பத் துறையின் சார்பில் இன்று நடைபெற்ற நிகழ்ச்சியில் உரையாற்றிய அவர், மக்களிடையே அறிவியல் ஆர்வத்தையும், கேள்வி கேட்கும் உணர்வையும் மேம்படுத்துவது, அடிப்படைக் கடமையாக அரசியல் சட்டத்தில் பட்டியலிடப்பட்டு இருப்பதை நினைவு கூர்ந்தார். புத்தகங்கள், தொலைக்காட்சி, வானொலி நிகழ்ச்சிகள் மூலம் அறிவியலை பிரபலப்படுத்தும் முயற்சிகளை அதிகரிக்குமாறு அவர் கேட்டுக் கொண்டார்.
இந்தியாவின் கணித மேதை ஸ்ரீனிவாச ராமானுஜன் பிறந்த நாளான டிசம்பர் 22 ஒவ்வொரு ஆண்டும் தேசிய கணித தினமாக கொண்டாடப்படுகிறது. ராமானுஜனின் பங்களிப்பை நினைவுகூர்ந்த திரு நாயுடு, தேசத்தின் கட்டமைப்பில் இந்திய விஞ்ஞானிகள் மற்றும் கணித மேதைகளின் பங்களிப்பை அங்கீகரிப்பது நமது கடமை என்பதை வலியுறுத்தினார்.
1922-ல் பிறந்த ஹர் கோவிந்த், குரானா, ஜி என் ராமச்சந்திரன், யெலவர்த்தி நாயுடம்மா, பாலசுப்பிரமணியம் ராமமூர்த்தி, ஜி எஸ் லதா, ராஜேஸ்வரி சாட்டர்ஜி ஆகிய 6 விஞ்ஞானிகளுக்கும் திரு நாயுடு புகழாரம் சூட்டினார். இந்திய விஞ்ஞானிகளின் நூற்றாண்டை ஓராண்டு காலத்திற்கு நாட்டில் உள்ள கல்வி நிலையங்கள் கொண்டாட வேண்டும் என்று அவர் அழைப்பு விடுத்தார்.
இந்த நிகழ்ச்சியில் மத்திய அரசின் முதன்மை அறிவியல் ஆலோசகர் பேராசிரியர் கே விஜயராகவன் அறிவியல் மற்றும் தொழில்நுட்பத் துறை செயலாளர் டாக்டர் ஸ்ரீவாரி சந்திரசேகர் உள்ளிட்டோர் கலந்து கொண்டனர்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1784302
••••••••••••••
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 216.41 கோடியைக் கடந்தது
இந்தியாவில் கொவிட்-19 தடுப்பூசியை பொறுத்தவரை இன்று காலை 7 மணி நிலவரப்படி 216.41 கோடிக்கும் அதிகமான  டோஸ்கள் செலுத்தப்பட்டுள்ளன
12-14 வயதிற்குட்பட்டோருக்கான கொவிட்-19 தடுப்பூசி, 16 மார்ச் 2022 முதல் செலுத்தப்பட்டு வருகிறது. இதுவரை, ஏறத்தாழ 4.07 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது. 18-59 வயதுடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது..
இந்தியாவில் தற்போது சிகிச்சை பெறுவோரின் எண்ணிக்கை 46,848 மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.11 சதவீதமாக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.71 சதவீதமாக உள்ளது. கடந்த 24 மணி நேரத்தில் 5,618 பேர் குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,39,53,374.
இந்தியாவில் கடந்த 24 மணி நேரத்தில் 5,747 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 3,40,211 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 89.12 கோடி  வாராந்திரத் தொற்று 1.74 சதவீதமாக உள்ளது. தினசரித் தொற்று விகிதம் 1.69 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1859989
சிறப்பு சேவைகள் மற்றும் கட்டுரைகள்
தமிழ்நாட்டில் தூய்மை இயக்கத்தின் ஒரு பகுதியாக தூய்மைப் பணியாளா்களுக்கு மருத்துவ முகாம்கள்
"குப்பையில்லா இந்தியா" என்ற கருப்பொருளை மையமாகக் கொண்ட தேசிய அளவிலான தூய்மை இயக்கம் தமிழ்நாடு முழுவதும் அதிகாரப்பூர்வமாக தொடங்கப்பட்டு நடைபெற்று வருகிறது.
தூய்மை இயக்கங்கள் போன்ற முயற்சிகளுக்கு அப்பால் இந்த இயக்கம் பல்வேறு அம்சங்களை கொண்டதாக இருப்பதை உறுதி செய்வதற்கான தொடர்ச்சியான முயற்சிகள் தமிழ்நாட்டில் மேற்கொள்ளப்பட்டுள்ளன.
மாநிலத்தின் தூய்மைப் பணிகளின் முதுகெலும்பாகத் திகழும் "துாய்மைக் காவலர்கள்" உட்பட, அடிமட்ட அளவில் தூய்மைப் பணிகளில் ஈடுபடும் அனைத்துத் தொழிலாளர்களுக்கும் சுகாதாரம் மற்றும் நலவாழ்வு முகாம்களை நடத்துவது இந்த இயக்கத்தின் குறிப்பிடத்தக்க செயல்பாடாகும். இதன் அடிப்படையில், திருவண்ணாமலை மாவட்டத்தில் 25.09.2023 அன்று மக்கள் நல்வாழ்வு மற்றும் குடும்பநலத் துறையுடன் இணைந்து கிராமப்புறங்களில் அமைந்துள்ள பல்வேறு துணை சுகாதார நிலையங்கள் மற்றும் ஆரம்ப சுகாதார நிலையங்களில் மொத்தம் 215 மருத்துவ முகாம்கள் நடத்தப்பட்டன. இம்முகாமில், மாவட்டத்தில் உள்ள 860 ஊராட்சிகளைச் சேர்ந்த 2,500க்கும் மேற்பட்ட தூய்மைப் பணியாளர்கள் பங்கேற்று பயனடைந்தனர். இந்த மருத்துவ முகாம்களில் உயர் ரத்த அழுத்தம், நீரிழிவு நோய், தோல் பரிசோதனைகள் மற்றும் நுரையீரல் செயல்பாடு சோதனைகள் போன்ற பல்வேறு சுகாதார சேவைகள் இடம்பெற்றன.
தூய்மையே சேவை 2023 இயக்கம் சுகாதாரத்தை மேம்படுத்துவதோடு மட்டுமல்லாமல், தூய்மைப் பணியாளர்களின் உடல்நலம் மற்றும் நல்வாழ்வை உறுதிப்படுத்துகிறது. தூய்மைப் பணியாளர்களின் தேவைகளை நிவர்த்தி செய்தல் மற்றும் சமூக ஈடுபாட்டை ஊக்குவித்தல் ஆகியவற்றை உள்ளடக்கிய ஒரு முழுமையான அணுகுமுறையுடன், தூய்மையான, ஆரோக்கியமான மற்றும் குப்பையில்லா தமிழ்நாடு என்ற தொலைநோக்கு பார்வையை நிறைவேற்றுவதை நோக்கி தீர்க்கமாக முன்னேற இந்த இயக்கம் உதவுகிறது.
திறன் மேம்பாடு மற்றும் தொழில் முனைவோர் அமைச்சகம்
கோவிட்-19 தொடர்பான புதிய கண்டுபிடிப்புகளுக்கான மூன்று காப்புரிமைகளுக்கு, பெர்காம்பூர் தொழிற்பயிற்சி நிலையம் விண்ணப்பித்துள்ளது.
கோவிட்-19 பெருந்தொற்றுப் பரவலைத் தடுப்பதற்கு உதவும் வகையில் தனது தொழில்நுட்ப நிபுணத்துவத்தை தொடர்ச்சியாகப் பயன்படுத்தி வரும் முயற்சியின் ஓர் அங்கமாக பெர்காம்பூரில் உள்ள தொழிற்பயிற்சி நிலையம்  கொரோனா வைரசுக்கு எதிரான போராட்டத்திற்காக உருவாக்கியுள்ள தனது மூன்று புதிய கண்டுபிடிப்புப் பொருள்களுக்காகக் காப்புரிமை இதழில் பதிவு செய்துள்ளது. எந்த ஒரு சவாலான சூழ்நிலையையும் எதிர்கொண்டு சமாளிக்கும் ஐடிஐ-யின் உள்ளார்ந்த ஆற்றலுக்கு சான்றாக இந்த கண்டுபிடிப்புகள் அமைந்துள்ளன. இது புதிய கண்டுபிடிப்புகள் மீதான நிலையத்தின் முன்னுரிமையை வழங்கும். ஐஐடி மற்றும் என்ஐடி ஆகியவற்றைப் பின்பற்றி பெர்காம்பூரின் ஐடிஐ நாட்டின் காப்புரிமை நிலையக் குழுமத்தில் இணைந்துள்ளது. வரும் நாட்களில் பெர்காம்பூர் ஐடிஐ-யின் இந்த சாதனையானது புதிய கண்டுபிடிப்புகளை மேற்கொள்ளவும் மாண்புமிகு பிரதம மந்திரியின் தொலைநோக்குப் பார்வையான சுயசார்பு இந்தியா என்பதை நிறைவு செய்வதற்கான பங்களிப்பினை வழங்குவதற்கும் ஏனைய ஐடிஐ-களுக்கு உந்துசக்தியாக இருக்கும்.
ஐடிஐ-யின் இந்த முயற்சியைப் பாராட்டிய மத்திய திறன் மேம்பாடு மற்றும் தொழில்முனைவு அமைச்சர் டாக்டர்.மகேந்திரநாத் பாண்டே ”மேற்பரப்புகளை கிருமி நீக்கம் செய்யும் யு.வி.சி ரோபோ வீரரை வடிவமைப்பது அல்லது நடமாடும் உமிர்நீர் மாதிரி சேகரிப்பு கியோஸ்க் மூலம் தீர்வு வழங்குவது என பலவகையிலும் கோவிட்-19க்கு எதிரான நமது போராட்டத்தில் தொழிற்பயிற்சி நிலையங்கள் முன்னணியில் நிற்கின்றன என்று குறிப்பிட்டார். அத்தகைய புதிய கண்டுபிடிப்புகள் சுயசார்புக்கு ஊக்கமளிப்பதாக இருப்பதோடு ஆராய்ச்சியின் விளைவுகள் பெரிய அளவில் சமுதாயத்தினரின் தேவைகைளை நிறைவு செய்வதாக இருக்கும். மேலும் இது வைரஸ் தொற்றுப் பரவலைத் தடுப்பதற்கான புத்தாக்கத் தீர்வுகளைக் கண்டுபிடிப்பதற்கு கூடுதலான ஐடிஐ-களுக்கு ஊக்கம் தருவதாக இருக்கும். வைரசுக்கு எதிரான போராட்டத்தில் அரசின் முயற்சிகளோடு ஒருங்கிணைந்து நிற்பதோடு நாட்டில் உள்ள இதர ஐடிஐ-களுக்கு ஒரு முன்மாதிரி உதாரணமாக ஐடிஐ பெர்காம்பூர் உருவாகி இருப்பதற்கு காரணமான அதன் ஆராய்ச்சி குழுவினருக்கு எனது நெஞ்சார்ந்த வாழ்த்துகளைத் தெரிவித்துக் கொள்கிறேன்.
(Visitor Counter : 133
சுகாதாரம் மற்றும் குடும்ப நலத்துறை அமைச்சகம்
பழைய தில்லி ரயில் நிலையத்தில் செஞ்சிலுவை சங்கத்துடன் இணைந்து முககவசம் மற்றும் சோப் வழங்கினார் டாக்டர் ஹர்ஷ் வர்தன்
பழைய தில்லி ரயில் நிலையத்தில், செஞ்சிலுவை சங்கத்துடன் இணைந்து பொது மக்களுக்கு முக கவசம் மற்றும் சோப்பு ஆகியவற்றை மத்திய சுகாதாரத்துறை அமைச்சர் டாக்டர் ஹர்ஷ் வர்தன் இன்று வழங்கினார்.
இந்நிகழ்ச்சியில் அவர் பேசியதாவது:
கொவிட்டுக்கு எதிரான போராட்டத்தில், நாம் விரைவில் 11 மாதங்களை நிறைவு செய்யவுள்ளோம். அப்போதிருந்து, நம்மை பாதுகாக்கும் விதிமுறைகள், சுகாதாரம் மற்றும் சமூக இடைவெளி. நமது மிகப் பெரிய ஆயுதம் முககவசம் மற்றும் கிருமிநாசினி.
இந்த சோப் மற்றும் முககவசம் வழங்கும் பின்னணியில் மிகப் பெரிய தகவல் உள்ளது. அந்த தகவலை பரப்புவதுதான் இதன் நோக்கம். மக்களிடம் பல வித வழிகள் மற்றும் நடவடிக்கைகள் மூலம் விழிப்புணர்வை ஏற்படுத்த அரசு முயற்சிக்கிறது. இவற்றை அமல்படுத்துவதில், சுமை தூக்குபவர்கள், வாடகை கார், ஆட்டோ சங்கங்கள் முக்கிய பங்காற்றுகின்றன.
பிரதமர் நரேந்திர மோடியின் வழிகாட்டுதலின் கீழ், முககவசங்கள், பிபிஇ கவச உடைகள், வென்டிலேட்டர்கள் போன்றவற்றின் தயாரிப்பில் இந்தியா தற்சார்பாக உள்ளது. இந்தியாவில் நாள் ஒன்றுக்கு 10 லட்சத்துக்கும் மேற்பட்ட பிபிஇ உடைகள் தயாராகின்றன. தடுப்பூசி தயாரிப்பில் நமது விஞ்ஞானிகள் தீவிரமாக ஈடுபட்டுள்ளதால், அது சரியான நேரத்தில் கிடைக்கும்.
இவ்வாறு அவர் கூறினார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1677121
பிரதமர் அலுவலகம்
நேபாளத்தின் லும்பினியில் உள்ள மாயாதேவி ஆலயத்திற்குப் பிரதமர் பயணம் செய்தார்
லும்பினிக்குத் தமது ஒரு நாள் பயணத்தின் முதல் கட்டமாகப் பிரதமர் திரு நரேந்திர மோடி 2022, மே16 அன்றுநேபாளத்தின் லும்பினியில் உள்ள மாயாதேவி ஆலயத்திற்குப் பயணம் செய்தார்.
பிரதமருடன் நேபாள பிரதமர் மேன்மைதங்கிய ஷேர் பகதூர் தூபாவும் அவரது மனைவி டாக்டர் அர்சு ராணா தூபாவும் சென்றிருந்தனர்.
2. கோவில் வளாகத்தின் உட்பகுதியில் உள்ள குறியீட்டுக் கல்லுக்கு இந்தத் தலைவர்கள்
மரியாதை செலுத்தினர். இது பகவான் புத்தரின் மிகச்சரியான பிறப்பிடம் என்பதைச் சுட்டிக்காட்டுவதாகும். புத்த சமய முறைகளின்படி நடைபெற்ற பூஜையில் அவர்கள் பங்கேற்றனர்.
3. ஆலயத்திற்கு அருகே அமைக்கப்பட்டுள்ள அசோகர் ஸ்தூபி அருகே இரு பிரதமர்களும் விளக்குகள் ஏற்றிவைத்தனர். இந்தத் தூண் கி.மு. 249-ல் அசோக சக்கரவர்த்தியால் நிறுவப்பட்டது. பகவான் புத்தரின் பிறப்பிடம் என்பதற்கான முதல் கல்வெட்டு ஆதாரமாக லும்பினியில் இது உள்ளது. இதன்பிறகு புத்தகயாவில் இருந்து கொண்டுவரப்பட்டு 2014-ல் லும்பினிக்குப் பிரதமர் மோடியால் அன்பளிப்பாக வழங்கப்பட்ட
போதி மரக்கன்றுக்கு இரு பிரதமர்களும் நீர் வார்த்தனர். ஆலயத்தின் வருகையாளர் பதிவேட்டிலும் கையெழுத்திட்டனர்.
(
பிரதமர் அலுவலகம்
எல்லைப் பாதுகாப்புப் படை தொடக்க தினத்தையொட்டி, எல்லைப் பாதுகாப்புப் படை வீரர்களுக்கு பிரதமர் வாழ்த்து
எல்லைப் பாதுகாப்புப் படையின் தொடக்க தினத்தையொட்டி, எல்லைப் பாதுகாப்புப் படை வீரர்கள் மற்றும் அவர்களது குடும்பத்தினருக்கு பிரதமர் திரு.நரேந்திர மோடி வாழ்த்து தெரிவித்துள்ளார்.
“எல்லைப் பாதுகாப்புப் படை தொடக்க தினத்தையொட்டி, எல்லைப் பாதுகாப்புப் படையினர் மற்றும் அவர்களது குடும்பத்தினருக்கு நல்வாழ்த்துகள். இந்தப் படை நமது எல்லைகளை திறம்பட பாதுகாக்கிறது. இயற்கைப் பேரிடர்கள் மற்றும் நெருக்கடியான தருணங்களின் போதும், நமது குடிமக்களைப் பாதுகாக்க, எல்லைப் பாதுகாப்புப் படையினர் கடினமாக உழைக்கின்றனர். எல்லைப் பாதுகாப்புப் படை குடும்பத்தினருக்கு நல்வாழ்த்துகள்!” என்று பிரதமர் தெரிவித்துள்ளார்.
|
|
✔@narendramodi
எல்லைப் பாதுகாப்புப் படை தொடக்க தினத்தையொட்டி, எல்லைப் பாதுகாப்புப் படையினர் மற்றும் அவர்களது குடும்பத்தினருக்கு நல்வாழ்த்துகள். இந்தப் படை நமது எல்லைகளை திறம்பட பாதுகாக்கிறது. இயற்கைப் பேரிடர்கள் மற்றும் நெருக்கடியான தருணங்களின் போதும், நமது குடிமக்களைப் பாதுகாக்க, எல்லைப் பாதுகாப்புப் படையினர் கடினமாக உழைக்கின்றனர்.
எல்லைப் பாதுகாப்புப் படை குடும்பத்தினருக்கு நல்வாழ்த்துகள்!